Thomas Roberts

Thomas d'Esterre Roberts,  S.J. (født 7. mars 1893 i Le Havre i Frankrike, død 28. februar 1976 i London) var en engelsk katolsk geistlig tilhørende jesuittordenen, forfatter og katolsk erkebiskop av Bombay.


== Liv og virke ==


=== Bakgrunn ===
Thomas Roberts var sønn av Clara Louise Roberts og William d'Esterre Roberts. Han var deres syvende barn og den andre sønnen av ni barn. Faren hans kom fra en familie av irske protestantiske hugenotter og var handelsmann. Han virket i Le Havre, og deretter i Arcachon sør i Frankrike, og der begynte Thomas på katolsk skole. I 1900 konverterte faren til den katolske tro. Før Thomas ble født, bodde familien i Liverpool i lang tid, og etter farens død i 1901 flyttet familien tilbake dit.


=== Jesuitt, prest ===
Den 7. september 1909 gikk han inn i jesuittordenen. Han studerte filosofi ved Stonyhurst St Mary's Hall. I 1916 ble han sendt for å undervise ved Preston Catholic College. Fra 1922 studerte han teologi ved St. Beuno's College i St. Asaph, Wales. Han mottok ordinasjonssakramentet 20. september 1925.


=== Erkebiskop ===
Pave Pius XI utnevnte ham 12. august 1937 til erkebiskop av Bombay. Ifølge det konkordat forhandlet av hans forgjenger Alban Goodier, var han britisk. Erkebiskopen av Liverpool, Richard Joseph Downey, bispeviet hem den 21. september 1937. Medkonsekratorer var Francis Edward Joseph Mostyn, erkebiskop av Cardiff, og Robert Dobson, hjelpebiskop i Liverpool. Han ankom Bombay 1. desember 1937.
Innenfor rammene at Indias uavhengighet 16. mai 1946 ble den indiske Valerian Gracias utnevnt av pave Pius XII til hjelpebiskop i Bombay. Den 29. juni 1946 ordinerte Roberts ham til biskop. Paven fritok Roberts fra hans residensplikt som biskop. Han kunne ikke offisielt gi avkall på bispedømmet, ettersom portugiserne ikke ønsket å gi avkall på sin rett til etterfølgelse i pakt med konkordatet. Roberts reiste til England med oljetankeren British Aviator og overlot den faktiske ledelse av bispedømmet til sin hjelpebiskop og tiltenkte etterfølger. I 1947 og 1948 var han i India igjen fordi Vatikanet ved en misforståelse tilbakekalte ham dit. Den 18. juli 1950 suspenderte den indiske statsministeren Nehru det gamle padroadokonkordatet av 1928 som et relikt fra kolonitiden. Den 4. desember 1950 innvilget pave Pius XII Roberts' tavskjedssøknad og utnevnte ham til titulærerkebiskop av Sugdaea. Samme dag ble hans hjelpebiskop, Valerian Gracias, utnevnt til erkebiskop av Bombay.
Siden hans avgang offisielt skyldtes helsemessige årsaker, var det ingen bispesete han kunne overføres til. Han foreleste og holdt retretter i England. På invitasjon fra sin etterfølger besøker han India to ganger. Roberts deltok på alle fire sesjoner av Det andre Vatikankonsil. 
Erkebiskop Roberts engasjerte seg i debatt om en rekke kontroversielle saker. Han gikk ved dette enkelte kirkeledere på nervene  og fikk et ry på seg som en «rogue buishop» i noen katolske kretser eller en «maverick». Denne siden av hans engasjement fikk så meget oppmerksomhet og kontrovers at det overskygget bevissheten om hans betydning som biskop av Bombay.
Roberts representerte liberale synspunkter om prevensjon og stod fredsbevegelsen nær.
Erkebiskop Roberts døde av et hjerteinfarkt og ble gravlagt på Kensal Green Cemetery i London.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Kardinal Gasparo Carpegna (1625-1714) *1670
Kardinal Fabrizio Paolucci (1651-1726) *1685
Kardinal Francesco Barberini den yngre (1662-1738) *1721
Kardinal Annibale Albani (1682 -1751) *1730
Kardinal Federico Marcello Lante Montefeltro Della Rovere (1695-1723) *1732
Biskop Charles Walmesley, O.S.B. (1722-1797) *1756
Biskop William Gibson (1738-1821) *1790
Biskop John Douglass (1793-1812) *1790
Biskop William Poynter (1762-1827) *1803
Biskop Thomas Penswick (1772-1836) *1824
Biskop John Briggs (1788-1861) *1833
Biskop William Bernard Ullathorne, O.S.B. (1806-1889) *1846
Kardinal Henry Edward Manning (1808-1892 ) *1865
Kardinal Herbert Vaughan (1832-1903) *1872
Kardinal Francis Alphonsus Bourne (1861-1935) *1896
Erkebiskop Richard Joseph Downey (1881-1953) *1928
Erkebiskop Thomas Roberts, S.J. (1893-1976) *1937


== Utvalgte skrifter ==
From the Bridge (with Three Reports to the Bridge). Bombay Examiner Press. 1939. 
Black Popes. Authority: Its Use and Abuse. Sheed and Ward. 1954. 
Diary of Bathsheeba edited by Archbishop T. D. Roberts, S.J. Sands. 1970. Bidrag«Foreword». Nuclear Weapons and Christian Conscience. Merlin Press. 1961. 
«Naked Power: Authority in the Church Today». Problems of Authority. Darton, Longman and Todd. 1962. 
«Questions to the Vatican Council: Contraception and War». Objections to Roman Catholicism. Constable and Co. 1964. 
«Introduction». Contraception and Holiness: The Catholic Predicament. Herder and Herder. 1964. 
«Quaker Marriage: A Dialogue between Conscience and Coercion». The Future of Catholic Christianity. J. B. Lippincott Company. 1966. 


== Litteratur ==
Aguiar, B. M., Archbishop in Bombay, The Month, March 1973, pp 68–81.
Archives of the Jesuits in Britain, http://www.jesuit.org.uk/archives-jesuits-britain. A summary of the papers held on Roberts can be seen here: https://archive.catholic-heritage.net/TreeBrowse.aspx?src=CalmView.Catalog&field=RefNo&key=ABSI%2fSJ%2f13.Hurn, David Abner (1966). Archbishop Roberts, S.J.: His Life and Writings. Darton, Longman and Todd. .

Balaguer, M.M.; Fernander, Angelo; Gracias, Valerian; Archbishop Thomas D. Roberts, S.J.: Impressions, The Examiner, 15 September 1962.
Dane, Clement, In the Public Eye: Archbishop Roberts, The Universe, 15 December 1950.
Lucas, Barbara (1965). Archbishop Thomas D'Esterre Roberts, S.J. University of Notre Dame Press.  (Issue 16 of the series "Men who make the council")
Who Was Who, Vol 7 1971-1980, Black, 1981, ISBN 0713621761.


== Referanser ==